OpenLLM-France/wikimedia huggingface dataset:
# Falmouth (Kentucky)

Falmouth és una població dels Estats Units a l'estat de Kentucky. Segons el cens del 2000 tenia 2.058 habitants.

## Demografia

Segons el cens del 2000, Falmouth tenia 2.058 habitants, 849 habitatges, i 521 famílies. La densitat de població era de 616 habitants/km².
Dels 849 habitatges en un 31,1% hi vivien nens de menys de 18 anys, en un 41,7% hi vivien parelles casades, en un 15,3% dones solteres, i en un 38,6% no eren unitats familiars. En el 34,7% dels habitatges hi vivien persones soles el 18,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 3,03.
Per edats la població es repartia de la següent manera: un 25,9% tenia menys de 18 anys, un 9,4% entre 18 i 24, un 28,1% entre 25 i 44, un 19,3% de 45 a 60 i un 17,2% 65 anys o més.
L'edat mediana era de 37 anys. Per cada 100 dones de 18 o més anys hi havia 82,4 homes.
La renda mediana per habitatge era de 25.114 $ i la renda mediana per família de 36.250 $. Els homes tenien una renda mediana de 31.012 $ mentre que les dones 20.781 $. La renda per capita de la població era de 15.634 $. Entorn del 16,5% de les famílies i el 19% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Fills il·lustres

* Phillip Allen Sharp (1944 -) biòleg molecular i genetista, Premi Nobel de Medicina o Fisiologia de l'any 1993 .

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Falmouth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Falmouth». American Fact Finder. Oficina del Cens dels Estats Units, 12-01-2010.
# Erlanger

Erlanger és una població dels Estats Units a l'estat de Kentucky. Segons el cens del 2000 tenia 16.676 habitants.

## Demografia

Segons el cens del 2000, Erlanger tenia 16.676 habitants, 6.597 habitatges, i 4.406 famílies. La densitat de població era de 772,9 habitants/km².
Dels 6.597 habitatges en un 34,3% hi vivien nens de menys de 18 anys, en un 51,8% hi vivien parelles casades, en un 11,1% dones solteres, i en un 33,2% no eren unitats familiars. En el 28% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,09.
Per edats la població es repartia de la següent manera: un 26,4% tenia menys de 18 anys, un 8,7% entre 18 i 24, un 33% entre 25 i 44, un 20,2% de 45 a 60 i un 11,7% 65 anys o més.
L'edat mediana era de 34 anys. Per cada 100 dones de 18 o més anys hi havia 87,8 homes.
La renda mediana per habitatge era de 42.835 $ i la renda mediana per família de 51.442 $. Els homes tenien una renda mediana de 36.585 $ mentre que les dones 27.296 $. La renda per capita de la població era de 20.834 $. Entorn del 4% de les famílies i el 5,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Erlanger». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Erlanger». American Fact Finder. Oficina del Cens dels Estats Units, 12-01-2010.
# Elkton (Kentucky)

Elkton és una població dels Estats Units a l'estat de Kentucky. Segons el cens del 2000 tenia 1.984 habitants.

## Demografia

Segons el cens del 2000, Elkton tenia 1.984 habitants, 810 habitatges, i 541 famílies. La densitat de població era de 370,1 habitants/km².
Dels 810 habitatges en un 29,3% hi vivien nens de menys de 18 anys, en un 43,7% hi vivien parelles casades, en un 19,5% dones solteres, i en un 33,1% no eren unitats familiars. En el 30,5% dels habitatges hi vivien persones soles el 18,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,82.
Per edats la població es repartia de la següent manera: un 22,3% tenia menys de 18 anys, un 9% entre 18 i 24, un 26,1% entre 25 i 44, un 21,3% de 45 a 60 i un 21,3% 65 anys o més.
L'edat mediana era de 39 anys. Per cada 100 dones de 18 o més anys hi havia 78,3 homes.
La renda mediana per habitatge era de 24.924$ i la renda mediana per família de 31.912$. Els homes tenien una renda mediana de 26.799$ mentre que les dones 20.134$. La renda per capita de la població era de 14.297$. Entorn del 15,7% de les famílies i el 17,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Elkton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Elkton». American Fact Finder. Oficina del Cens dels Estats Units, 12-01-2010.
# Kàmenka (Uliànovsk)

Kàmenka — Каменка (rus) — és un possiólok a l'óblast d'Uliànovsk, a Rússia, que el 2010 tenia 13 habitants. Pertany al districte municipal d'Uliànovsk.

## Referències

* ↑ «О муниципальных образованиях Ульяновской области (с изменениями на 30 мая 2017 года), Закон Ульяновской области от 13 июля 2004 года №043-ЗО». docs.cntd.ru. Arxivat de l'original el 2020-09-27. [Consulta: 28 març 2020].
# Aliança dels Demòcrates Lliures

L'Aliança dels Demòcrates Lliures (hongarès, Szabad Demokraták Szövetsége, SZDSZ) fou un partit polític hongarès d'ideologia liberal fundat el 1988 i membre del Partit dels Liberals Demòcrates i Reformistes Europeus i de la Internacional Liberal. Es va dissoldre el 30 d'octubre de 2013.

## Suport electoral

Fundat el 1988 com oposició al comunisme i amb suport de la classe mitjana, va obtenir uns bons resultats als primers comicis democràtics després de les dictadures socialistes que patí Hongria durant la segona meitat del segle xx, però així i tot, no van obtenir prou vots com per a formar govern. Des de llavors i fins a les eleccions de 2002 el partit va perdre vots a cada elecció a Parlament, especialment en les de 1998 (quan va passar del 17,88% al 6,22%).
El partit va forma part del govern d'Hongria al costat del Partit Socialista de 1994 a 1998 i de 2002 a 2010. També va controlar l'ajuntament de Budapest de 1990 a 2010.

## Resultats electorals
### Assemblea Nacional

| Any | Vots | Vots | Escons | Escons | Rank | Govern | Candidat |
| Any | # | % | # | +/− | Rank | Govern | Candidat |
| 1990 | 1,050,452 | 21.4% | 94 / 386 | Nou | 2n | Oposició | János Kis |
| 1994 | 1,066,074 | 19.7% | 70 / 386 | 24 | 2n | Coalició | Iván Pető |
| 1998 | 353,186 | 7.88% | 24 / 386 | 46 | 4t | Oposició | Gábor Kuncze |
| 2002 | 313,084 | 5.57% | 20 / 386 | 4 | 3r | Coalició | Gábor Kuncze |
| 2006 | 351,612 | 6.5% | 20 / 386 | = | 3r | Coalició (fins 2008) | Gábor Kuncze |
| 2010 | 12,652 | 0.25% | 0 / 386 | 20 | 8è | Extraparlamentari | – |

### Parlament Europeu

| Any | Vots | % | Escons | +/- | Notes |
| 2004 | 237,908 | 7.77% (3r) | 2 / 24 | | |
| 2009 | 62,527 | 2.16% (6è) | 0 / 22 | 2 | |

## Líders del partit

* János Kis: 23.II.90 al 23.XI.91
* Péter Tölgyessy: 23.XI.91 al 13.XI.92
* Iván Pető: 13.XI.92 al 24.IV.97
* Gábor Kuncze: 24.IV.97 al 20.VI.98
* Bálint Magyar: 20.VI.98 a 1.XII.00
* Gábor Demszky: 1.XII.00 a 13.VI.01
* Gábor Kuncze 13.VI.01 a 31.III.07
* János Kóka: 31.III.07 a 7.VI.08
* Gábor Fodor: 7.VI.08 - 12.VII.09
* Attila Retkes: 12.VII.09 - 29.V.10
* Viktor Szabadai: 29.V.10 - 30.X.13
# Alfa i Omega (escultura)

Alfa i Omega és una escultura de l'artista Rafael Bartolozzi, que es va col·locar el 1999 a la platja de Baix a Mar, del municipi de Torredembarra (Tarragonès), amb motiu de la trobada d'alcaldes i alcaldesses dels Països Catalans per commemorar els 20 anys d'ajuntaments democràtics, esdevenint una de les siluetes més emblemàtiques de l'skyline marítim de la Costa Daurada. L'escultura era una estructura metàl·lica, de 12 metres d'alçada i de 6.900 quilograms aproximadament. Es va col·locar sobre 'el Bloc', un peu de formigó situat mar endins, a pocs metres de la costa, que des del 1962 sostenia una estructura de ferro, anomenada la Piràmide, que servia per a varar les barques a la platja mitjançant cables i politges.
L'escultura es va desmuntar l'any 2018 a causa del deteriorament del material, per l'efecte corrosiu de l'aigua de mar. El 2022, l'Ajuntament de Torredembarra va fer una consulta als ciutadans, per tal de triar quina estructura volien col·locar de nou: la Piràmide o Alfa i Omega. Va guanyar la segona opció, pel 60% dels vots. L'Ajuntament va decidir doncs encarregar una rèplica d'Alfa i Omega, amb un material més resistent a la corrosió, que el 2023 encara estava pendent d'aprovació del pressupost.

## Referències

* 1 2 «L'skyline marítim de Torredembarra recuperarà la figura de l'Alfa i Omega». Diari Més, 13-06-2022.
* ↑ «Torredembarra deja en manos de sus vecinos qué escultura debe presidir el Bloc de Baix a Mar». Diari de Tarragona, 06-05-2022.
* ↑ «Procés de consulta per escollir l’escultura del Bloc de Baix a Mar de Torredembarra». Ajuntament de Torredembarra.
* ↑ «‘Adiós' al Alfa i Omega de Torredembarra». Diari de Tarragona, 30-09-2023.
# Alfred Swahn

Alfred Swahn (Uddevalla, Suècia 1879 - Estocolm 1931) fou un tirador suec, un dels més destacats de principis del segle XX i guanyador de nou medalles olímpiques.

## Biografia

Va néixer el 10 d'agost de 1879 a la ciutat d'Uddevalla, població situada al comtat de Västra Götaland. Fou el fill del també tirador i medallista olímpic Oscar Swahn, l'esportista de més edat en aconseguir una medalla olímpica (72 anys).
Morí el 16 de març de 1931 a la seva residència d'Estocolm.

## Carrera esportiva

Va participar, als 28 anys, en els Jocs Olímpics d'Estiu de 1908 celebrats a Londres (Regne Unit), on aconseguí guanyar la medalla d'or en la prova de tir al cérvol (tir simple per equips) i finalitzà vint-i-cinquè en la prova de fossa olímpica. En els Jocs Olímpics d'Estiu de 1912 celebrats a Estocolm (Suècia) participà en cinc proves i aconseguí guanyar la medalla d'or en la prova de tir al cérvol (tret simple individual) i en la de tir al cérvol (tret simple per equips), finalitzant quart en la prova de tir al cérvol (tret doble individual) i fossa olímpica. En els Jocs Olímpics d'Estiu de 1920 realitzats a Anvers (Bèlgica) participà en quatre proves, aconseguint guanyar la medalla de plata en la prova de tir al cérvol (tret simple individual) i tir al cérvol (tret doble per equips) i una medalla de bronze en la prova Fosa Olímpica per equips, a més de finalitzar quart en la prova de tir al cérvol (tret simple per equips). En els Jocs Olímpics d'Estiu de 1924 realitzats a París (França) participà en cinc proves, aconseguint guanyar la medalla de plata tir al cérvol (tret simple per equips) i la medalla de bronze en les proves de tir al cérvol (tret doble individual) i tir al cérvol (tret doble per equips).

## Referències

* 1 2 «Olympedia – Alf Swahn». [Consulta: 17 octubre 2023].
* ↑ «Alfred Swahn - Sveriges Olympiska Kommitté» (en suec). [Consulta: 17 octubre 2023].
# Alfredo Bovet

Alfredo Bovet (Cully (Vaud), Suïssa, 6 de maig de 1909 - Renens, Suïssa, 15 de gener de 1993) va ser un ciclista italià d'origen suís. Fou professional entre 1930 i 1945, aconseguint una vintena de victòries, entre les que destaquen la Milà-Sanremo de 1932 i la Volta a Catalunya de 1933.
A partir de 1937 centrà els seus esforços en el ciclisme en pista, en què aconseguí diversos èxits, però menors respecte als assolits en carretera.

## Palmarès

* 1930
** 1r a la Copa Zanardelli
* 1931
** 1r de la Copa Crespi a Legnano
** 1r de la Copa Bernocchi
** 1r de la Copa Catene Regina
** 1r de la Targa Legnano
** 1r de la Copa Bourgeugnon a Dairago
** 1r de la Copa San Geo
* 1932
** 1r de la Milà-Sanremo
** 1r de la Florència-Roma
* 1933
** 1r de la Volta a Catalunya i vencedor de 2 etapes
** 1r de les Tres Valls Varesines
* 1934
** Vencedor de 2 etapes del Giro de la Província de Milà
* 1935
** 1r de la Copa Ciutat de Busto Arsizio
** Vencedor de 2 etapes del Giro de la Província de Milà
* 1936
** 1r del Critèrium d'obertura

### Resultats al Giro d'Itàlia

* 1931. 13è de la classificació general
* 1932. 45è de la classificació general
* 1933. 4t de la classificació general
* 1934. Abandona (10a etapa)
* 1935. 56è de la classificació general
* 1936. 31è de la classificació general
* 1937. Abandona (11a etapa B)

## Referències

* ↑ «BOVET Alfredo». [Consulta: 4 desembre 2024].
* 1 2 «Palmarès d'Alfredo Bovet (Ita)». [Consulta: 4 desembre 2024].
* 1 2 ONLUS®, Museo del Ciclismo Associazione Culturale. «Museo del Ciclismo - Alfredo BOVET» (en italià). [Consulta: 4 desembre 2024].
* ↑ «Volta Catalunya 1933: L’exhibició d’Alfredo Bovet en el desastre dels nacionals», 28-12-2019. [Consulta: 4 desembre 2024].

## Enllaços externs

* Palmarès d'Alfredo Bovet (francès)
* Biografia i palmarès d'Alfredo Bovet Arxivat 2016-10-27 a Wayback Machine. (italià)
# Alien Trespass

Alien Trespass és una pel·lícula de ciència-ficció còmica estrenada el 3 d'abril del 2009 basada en les pel·lícules de Sèrie B dels anys 50. Està dirigida per R. W. Goodw i interpretada per Eric McCormack (Will & Grace) i Robert Patrick (Terminator 2: Judgment Day).

## Argument

La història comença el 1957 amb el cel ple d'estrelles, per damunt del desert de Mojave, a Califòrnia. És una nit especial per l'astrònom Ted Lewis, qui està preparant un sopar especial per la seva esposa Llana per celebrar el seu aniversari de noces.
En una altra part de la ciutat, Tammy, una cambrera en locals petits, amb grans plans per al futur, mira a la seva finestra i veu una estrella fugaç, que pren com un bon senyal per als seus somnis. Però, el que el Dr. Lewis i Tammy han vist, no és realment una estrella fugaç, sinó un ovni. La bola de foc aterra en un turó del desert i els únics testimonis són els adolescents Dick i Penny.
Un alt i metàl·lic extraterrestre anomenat URP es desprèn de l'embarcació i s'alarma en descobrir que el monstruós Ghota, qui també anava a bord en l'ovni, s'havia escapat. L'amenaça d'una criatura d'aquestes dimensions podria significar el fi de la civilització tal la coneixem. Així que, l'URP és l'únic que sap com posar fi a l'horrible caos, però per a això ha de tenir el cos del Dr. Lewis i obtenir l'ajuda de la Tammy, els únics humans en la ciutat disposats a creure i confiar en la seva missió. Junts, l'URP i la Tammy ha de perseguir el Ghota abans que s'apoder-hi de tot el planeta.

## Producció
### Llocs de rodatge

* Ashcroft, Colúmbia Britànica, Canadà
* Thompson-Nicola Region, Colúmbia Britànica, Canadà
* Vancouver, Colúmbia Britànica, Canadà

## Crítica

En l'anàlisi de The New York Times, Jeannette Catsoulis descriu la pel·lícula com "un encant sentimental, però en última instància, el sentit homenatge als clàssics de ciència-ficció d'antany". Betsy Sharkey, en el seu comentari en el Los Angeles Times, va considerar que "no hi ha atenció al detall al llarg d'aquesta pel·lícula, i que és clar que estima el vell cinema de ciència-ficció - però potser una mica massa".

## Repartiment

| Actor/actriu original | Personatge fictici |
| Eric McCormack | Ted Lewis / Urp |
| Jenni Baird | Tammy |
| Robert Patrick | Vernon |
| Jody Thompson | Lana Lewis |
| Dan Lauria | Cap Dawson |
| Aaron Brooks | Cody |
| Sarah Smyth | Penny |
| Andrew Dunbar | Dick |
| Sage Brocklebank | Stu |
| Jonathan Young | Lloyd |

## Premis i nominacions
### Nominacions

* 2009: Premis Leo, millor edició de so.

## Referències

* ↑ Catsoulis, Jeannette «Monsters, Aliens and Nostalgia». The New York Times, 03-04-2009 [Consulta: 6 abril 2009].
* ↑ Sharkey, Betsy «Alien Trespass». Los Angeles Times, 03-04-2009 [Consulta: 6 abril 2009].

## Enllaços externs

* Lloc web oficial
# Alonso de Villarroel y Orozco

Alonso de Villarroel y Orozco (Madrid - Madrid, octubre 1680) va ser un religiós agustí calçat castellà.
Natural de Madrid, va ser fill de Pedro de Villarroel i de María de Orozco, veïns de Madrid. Va seguir carrera eclesiàstica i es va decantar per prendre l'hàbit religiós dels agustins calçats al convent de San Felipe el Real, i hi va professar de mans del seu prior, fra Pedro de Malvenda, el 28 d'octubre de 1642. A banda de les seves tasques exercint els càrrecs de l'orde, alhora també va fer cursar estudis fins a graduar-se com a mestre. Va arribar ocupant el càrrec de provincial de l'orde a la província de Castella. Posteriorment va ser predicador del rei i, després, rector del Col·legi de María de Aragón, on va establir els estudis d'Arts el 1679, i d'aquesta manera iniciant, segons Lazcano, uns «estudis públics» amb dues càtedres de Teologia i tres de Filosofia. Va morir un any després d'haver establert els estudis, l'octubre de 1680.

## Referències

* 1 2 Álvarez y Baena, José Antonio. Hijos de Madrid, ilustres en santidad, dignidades, armas, ciencias y artes (en castellà). vol. 1. Madrid: Oficina de D. Benito Cano, 1789, p. 59-60.
* 1 2 Santiago Acevedo, José Luis «Libro de profesiones del convento San Felipe el Real de Madrid (1641-1668)». Archivo Agustiniano, vol. 92, núm. 210, 2008, pàg. 200. ISSN: 0211-2035.
* ↑ Lazcano, Rafael. «Colegio de doña María de Aragón (Madrid): de los orígenes a la desamortización de Mendizábal». A: La desamortización: el expolio del patrimonio artístico y cultural de la Iglesia en España: actas del Simposium 6/9-IX-2007 (en castellà). San Lorenzo de El Escorial: Ediciones Escurialenses, 2007, p. 401.
# Alvin Christian Kraenzlein

Alvin Christian Kraenzlein (Milwaukee, 12 de desembre de 1876 - Wilkes-Barre, 6 de gener de 1928) fou un atleta estatunidenc, conegut com "el pare de la tècnica moderna de tanques".
Va néixer a Milwaukee, Wisconsin, i estudià a la Universitat de Wisconsin-Madison i a la Universitat de Pennsylvania. Guanyà el seu títol el 1897, les 220 iardes tanques als campionats de l'Amateur Athletic Union. Guanya cinc títols de l'AAU i vuit de l'Intercollegiate Association of Amateur Athletes of America. Als Jocs Olímpics d'Estiu de 1900 de París guanyà quatre proves, 60 metres, 110 metres tanques, 200 metres tanques i el salt de llargada. Es retirà a finals del 1900 amb sis rècords del món en el seu poder, per passar a exercir d'entrenador d'atletisme i de futbol.
Fou el primer esportista a guanyar quatre títols olímpics en una mateixa edició dels Jocs. A més, és l'únic atleta que ho ha fet en atletisme només en proves individuals.
És membre del Saló de la Fama Olímpic (1984) i del National Track and Field Hall of Fame (1974).
A finals de 1927 es va veure afectat per atacs de pleuresia. Va morir a principis de 1928 d'endocarditis a Wilkes-Barre, Pennsilvània.

## Referències

* ↑ «Alvin Kraenzlein». USA Track & Field Hall of Fame. usatf.org. Arxivat de l'original el 2013-04-23. [Consulta: 18 juny 2013].
* 1 2 3 «Olympedia – Al Kraenzlein». [Consulta: 26 desembre 2023].
* ↑ Michiganensian.. Ann Arbor: University of Michigan, 1911, p. 223–225.
* ↑ Matthews, Peter. Historical dictionary of track and field. Lanham, Md: Scarecrow Press, 2012, p. 127–128.
* ↑ «none». The Pennsylvania Gazette: Weekly Magazine of the University of Pennsylvania, 26, 7, 1927.
* ↑ Journal of the History of Dentistry, 2000, Volumes 48–49.
# Amadeu Alemany i Rebordosa

Amadeu Alemany i Rebordosa (Sant Boi de Llobregat, 1968) és un escriptor i guionista de programes de televisió i de ràdio que ha participat en diferents projectes relacionats amb la comunicació. És l'autor de 9 llibres i, el 2017 dirigint el matinal La República Santboiana de Ràdio Sant Boi, va rebre la Menció de Qualitat en l'apartat «Millor Programa de Ràdio Local dels Països Catalans » a la dissetena edició dels Premis Ràdio Associació de Catalunya.

## Llibres

* El Poble dels Bojos (Editorial Mediterrània, 2008) / El Poble dels Bojos - Nova Edició 2018 (Alda Talent)
* Gegants (amb Denominació d'Origen Santboiana) (Uxus Creatius, 2012)
* La Columna dels Esguerrats (Voliana Edicions, 2014), novel·la ambientada a l'Hospital de Sang de Cambrils
* El Psiquiatre de Déu (Alda Editorial, 2017)
* A l'Octubre tornarà la primavera (Alda Talent Editorial, 2019)
* Històries Confinades (Diversos Autors - Alda Talent, 2020)
* Racons, Raconets i Estovalles - 25 Excursions pel Baix Llobregat (Josep Parés, Anna Bosch i Amadeu Alemany (Alda Talent, 2025)
* Shoshana, Retrats d'un Evangeli Mut (Edició en Català: Editorial Base, 2025) / Shoshana, Retratos de un Evangelio Mudo (Edició en Castellà: Ediciones Luciérnaga - Grupo Planeta, 2025)

## Referències

* 1 2 «Presentació del llibre 'El psiquiatre de Déu', d'Amadeu Alemany». Agenda.ad, 24-08-2017. [Consulta: 8 agost 2024].
* 1 2 3 4 «L'Amadeu Alemany és l'autor de "La Columna dels Esguerrats"» (Àudio). Cara o creu. Andorra Difusió, 15-04-2015. [Consulta: 8 agost 2024]. «Avui la cosa va de títol i va i va del llibre, concretament de “La columna dels esguerrats”, el seu autor, l'Amadeu Alemany, és autor de de títols com “El poble dels bojos” o “Gegants”. A més, és guionista de programes de televisió i de ràdio i ha participat en diferents projectes de comunicació, de publicitat, de producció.»
* ↑ «CULTURA: 'La República Santboiana', de Ràdio Sant Boi, obté una menció de qualitat als Premis Ràdio Associació de Catalunya». La premsa del Baix, 05-04-2017. [Consulta: 8 agost 2024].
* ↑ «Més d'una vintena d'activitats omplen la programació del cicle Dies de Llibres». Revista Cambrils, 28-03-2014. [Consulta: 8 agost 2024].
* ↑ «Matthew Tree i Amadeu Alemany presentaran els seus llibres a Berga!». Òmnium Cultural, 04-10-2019. [Consulta: 8 agost 2024].

## Enllaços externs

* Entrevistem a l'Amadeu Alemany Rebordosa, santboià, creatiu i apassionat.